#JouMenseMyMense saam met SPAR – Marco se Koeksisters - 11 Augustus 2020
Marco Swanepoel het vir 10 jaar lank as voorman in konstruksie gewerk voor hy 3 jaar gelede afgelê is. Hulle het alles verloor en moes van vooraf begin... Hy het hierdie jaar op ‘n tydelike basis vir sy sussie begin werk, maar nou trek haar besigheid swaar as gevolg van die inperking en boonop werk Marco se vrou, Cindy by ‘n kleuterskool en kry ook net ‘n UIF bydrae in hierdie stadium.
En so besluit Marco, Cindy en al drie hulle kinders – Marcelle (8), Sasha-Lee (10) en Caitlin (12) om koeksisters te begin bak vir ‘n inkomste – einste sy dogtertjies wat hom die deeg leer vleg het, want hulle gesin se motto is: “Ons doen alles saam!”
Ongeveer 300 dosyn koeksisters en ook 4 geure beskuit later, droom Marco nou van sy eie tuisnywerheid en ‘n besigheid wat hy vir sy gesin kan opbou, want soos hy sy eie sterkpunt beskryf: “Ek gee nie sommer op nie.”
#JouMenseMyMense saam met SPAR – Gesin in karavaan en tent - 4 Augustus 2020
Op die erf waar hierdie gesin bly, is daar vyf karavane, ‘n wendyhuis en een bad en stort wat almal moet deel. Die karavaan is stukkend, dit reën in en muf. Alg en iets wat soos boomwortels lyk groei teen die badkamer en stort se muur.
Madelyn het voorheen as barlady gewerk, maar toe verloor sy haar werk as gevolg van haar gesondheid. Die gesin het alles verloor. Hulle bly die afgelope jaar in hierdie karavaan met die stuk tent aan. Net voor lockdown het sy weer ‘n werk as barlady gekry, maar met die inperking het sy weer haar werk verloor en so het hulle agter geraak met die karavaan se huur wat R100 per dag is. Haar verloofde, Danie is ‘n karwag. Hy kon eers in die middel van vlak 4 weer begin werk, maar net 3 dae per week en teen tussen R50 en R100 per dag. Hulle sukkel om te oorleef, slaap sleg op die karavaan matras en veral die dogtertjie (11) kla gedurig dat sy seer het.
Die desperate e-pos sê: “Ek huil letterlik elke dag en bid vir beter plek om in te bly wat skoon, netjies, veilig en higiënies is, met water om skoon te maak en hande te was. Ons is arm, maar ons wil net ordentlik leef. Kan julle ons asseblief help?”
#JouMenseMyMense saam met SPAR – Die Rust gesin se kosaflewerings - 29 Julie 2020
In ‘n woonstelletjie wat hulle huur by die kerk bly die Rust gesin – Pa Johan (52), Ma Yolande, 18-jarige Franco en kleinsus Bianca.
Johan het ‘n paar jaar gelede sy werk verloor en na 2 jaar se CV’s uitstuur en vir onderhoude gaan net om elke keer te hoor hy is te oud, het hy begin om kosaflewerings te doen. Die verskil is net dat hierdie gesin van 4 die aflewerings saam doen, sodra ma Yolande by die huis kom, want sy is Johan se oë. Johan is ‘n diabeet en sukkel met katarakke, maar ‘n trotse pa wat sy kinders wil leer van harde werk. Saam-saam het hulle al geleer om die uitdagings van die lewe met ‘n tikkie humor te hanteer, ook die vreemde kyke van mense as hulle stop om die kos af te laai of om net eenvoudig op te staan en weer te probeer as die “hacker” op ‘n slinkse manier jou hele week se hardverdiende geld gesteel het. Maar dis ‘n gesin wat ook vertrou vir ‘n deurbraak en hoop vir ‘n betroubare kar en dalk ‘n geleentheid vir Franco om ‘n ambag te leer.
Danksy SPAR kon ons hierdie gesin seen met ‘n geskenkkaart en ‘n R2500 bydrae vir die kar se herstel, maar vir almal van ons wat sommer so vinnig op die foon ‘n ete bestel - weet dat jou R50 of R100 tip vir ‘n gesin soos hierdie soos manna uit die hemel is en maak dat hulle vandag weer kan sê: “Ons is nie sukkelaars nie. Ons survive. Ons is geseënd.”
#JouMenseMyMense saam met SPAR – Brand in Plastic View - 22 Julie 2020
Met tot 11 mense wat saambly in ‘n huisie van plastiek en karton, kan mens verstaan hoe ‘n kers per ongeluk omval en 79 shacks binne oomblikke tot op die grond afbrand om meer as 400 bitter behoeftige mense sonder ‘n heenkome of enige beskutting teen die winterkoue te laat.
Dis presies wat Saterdagoggend vroeg in die informele nedersetting in Pretoria-Oos, Plastic View, gebeur het. Soos Sanet Fagan van SA Cares for Life sê dit bly ‘n wonderwerk dat niemand dood is nie, maar dis ‘n hartseer prentjie van verslae mense wat absoluut alles verloor het en op die as bly sit om net nie hulle staanplek te verloor nie…
JouMenseMyMense - Woensdag 15 Julie, Donderdag 16 Julie 2020
Anneline (20) dink nie dis enige hulp of aandag werd wanneer jy doodeenvoudig baie hard werk om jou droom waar te maak nie, maar ons sien ‘n besonderse gesindheid van iemand wat nie dink die wêreld skuld haar iets nie, maar werk vir dit wat sy vir die wêreld kan bied! Met elke terugslag, ook wanneer die impak van die inperking haar haar werk kos, laat sy niks haar onderkry nie, want sy glo “only you can make the difference.”
JouMenseMyMense saam met SPAR – Huis Gracia, 8 Julie 2020
Huis Gracia is ‘n plek van veiligheid vir mindebevoorregte kinders uit gebroke families en bied tans vir 82 kinders ‘n tuiste waar hulle goed versorg, geborge en geliefd gesond en heel kan word na hulle in haglike omstandighede mishandel of verwaarloos is.
Jungle beat onderhoud
GROOTfm 90.5 — Enige ander lekker GROOT onderhoude oor spesiale geleenthede wat buite ons normale program-formaat val.
JouMenseMyMense saam met SPAR – LS Westerlig, 24 Junie 2020
Laerskool Tygerpoort se “Baadjie vir ‘n maatjie” insameling – 22 Junie 2020.
23 Apr Lunch Punch: Sangers Anna Davel & Elandre Schwartz oor die impak van Covid-19 op hulle loopbane
7 Aug #GROOTtrauma 07 Augustus 2019 Trauma van geweldadige misdaad
10 Sep Ds Pieter de Wet – hospitaal leeraar by Weskoppies hospitaal
12 Aug Jennifer het met Nadia van Bet-Seber huis van hoop gepraat.
5 Aug Spreeklewe 5 Augustus 2020